САНХҮҮГИЙН ХЯНАЛТ, ДОТООД АУДИТЫН АЛБАНЫ 07 ДУГААР

САРД ХИЙСЭН АЖЛЫН ТОВЧ ТАЙЛАН

2023-07-31 Баруун-Урт

**Хяналт шалгалтын мэдээлэл:**

Санхүүгийн хяналт, аудитын албаны 2023 онд дэвшүүлсэн зорилт, хийж гүйцэтгэх ажлын төлөвлөгөө, үр дүнгийн гэрээний дагуу Монгол Улсын Төсвийн тухай, Төрийн хяналт шалгалтын тухай, Нягтлан бодох бүртгэлийн тухай, Төрийн болон орон нутгийн өмчийн тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай, Шилэн дансны тухай хууль болон бусад холбогдох хууль тогтоомж түүнийг үндэслэн Төрийн эрх бүхий байгууллагаас нийтээр дагаж мөрдөхөөр тогтоосон дүрэм, журам, стандартын биелэлт, хэрэгжилтэнд хяналт тавьж, тухайн байгууллагын өмч хөрөнгийн ашиглалт, зарцуулалтад дүгнэлт өгөх илэрсэн зөрчил дутагдлыг арилгуулах, мэргэжлийн заавар зөвлөмж өгч ажиллалаа.

Аймгийн Засаг даргын баталсан санхүүгийн хяналт шалгалтын удирдамжийн дагуу аймгийн Асгат сумын төсөвт байгууллагуудын 2021-2022 оны санхүүгийн үйл ажиллагаанд санхүүгийн хяналт шалгалт хийгдсэн. Тус сумын Хүүхдийн цэцэрлэгт хийгдсэн санхүүгийн хяналт шалгалтаар илэрсэн 8302.1 мянган төгрөгийн зөрчилд, улсын ахлах байцаагчийн 3 заалттай хугацаатай албан шаардлага, Ерөнхий боловсролын сургуульд илэрсэн 10733.2 мянган төгрөгийн зөрчилд 1472.5 мянган төгрөгийн улсын ахлах байцаагчийн нөхөн төлбөрийн 1 салбар акт, улсын ахлах байцаагчийн 3 заалттай хугацаатай албан шаардлага 1, Эрүүл мэндийн төвд улсын байцаагчийн 8 заалттай хугацаатай албан шаардлага 3 тус тус өгч ажилласан.

Албаны даргын баталсан 2023 оны 07 дугаар сарын 03-ны өдрийн 05, 06 тоот дотоод аудит хийх удирдамжаар аймгийн Газрын харилцаа, барилга, хот байгуулалтын газар, Байгаль орчин, аялал жуулчлалын газруудад дотоод аудитын шалгалт хийгдэж байна.

**Бусад мэдээлэл:**

Тус алба нь аймгийн баяр наадмыг угтан хуваарьт газрынхаа шарилж устгал болон өөрийн байгууллагын тарьсан модны усалгааг хийж, хог хаягдлыг цэвэрлэсэн болно.

ТАЙЛАН БИЧСЭН:

 НЯГТЛАН БОДОГЧ Б.УЯНГАНЯМ